lv lv lv en lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv lv lv sv en lv de lv en lv lv lv lv lv lv lv lv lv lv lv lv lv lv lv nb lv lv
Ar atkal iedarbinātu stikla krāsni un grandiozu svētku programmu Līvāni sagaida 90 gadi | Aglonas pagasta pārvalde
Preiļu Novada Aglonas pagasta portāls – jaunumi, ziņas, aktualitātes…
Senā stiklinieku pilsēta – Līvāni – pilsētas 90 gadu jubilejā iedarbinājusi stikla kausēšanas krāsni, un Līvānos atkal tiek pūsts stikls. Stikla ražošanas tradīcijas Līvānos aizsākās 1887. gadā. Rūpnieciska stikla izstrādājumu ražošana Līvānos turpinājās līdz pat 2008. gadam. Nu jau teju 10 gadus savulaik privatizētās Līvānu stikla fabrikas vārti ir slēgti, bet rūpnīcas ražojumi aplūkojami vien Līvānu stikla muzejā, Latgales mākslas un amatniecības centrā Līvānos.
Lai saglabātu seno stiklinieka arodu nākamajām paaudzēm un piesaistītu tūristus, Latgales mākslas un amatniecības centrā šogad izveidota stikla pūšanas darbnīca, kura savas durvis apmeklētājiem vērs Līvānu pilsētas svētkos.
Atbraucot uz Līvāniem, visu dienu būs ko darīt gan lieliem, gan maziem un garlaicīgi nebūs ne mirkli, sola organizatori. Lieliska svētku programma 16. jūlijā sarūpēta visas dienas garumā:
- Jau no 10.00 notiks sporta svētki “Kvartālā” (Lāčplēša ielā 28) – aktivitātes paredzētas visām vecuma grupām;
- No 11.00 līdz pat vakaram ar ēdamām un baudāmām lietām Tirgoņu ielā tirgosies ražotāji no visas Latvijas (Domes ielā), bet blakus esošajā Spēļu un rotaļu ielā (Zaļā iela) – būs atrakcijas un darbnīcas bērniem, kā arī policijas ekipējuma un tehnikas demonstrējumi;
- 11.30 Līvānos pirmoreiz būs Bēbīšu ratiņu parāde, kam sekos ikgadējie Bēbīšu svētki pie Daugavas;
- 13.00 bērnus gaida Putu ballīte un jautrā diskotēka (Tradīciju laukumā), bet pieaugušos – Latvijas spēkavīru atklātais čempionāts (skolu sporta stadionā);
- No 13.00 plaša programma Latgales mākslas un amatniecības centrā – pudeļu un glāžu koncerts, keramikas cepļa atvēršana un amatu paraugdemonstrējumi, stikla pūšanas darbnīcas atklāšana un ziedu tortes apskate. Būs skatāma stikla mākslinieka Jura Dunovska darbu izstāde un vēsturiska Līvānu fotogrāfiju izstāde (Domes ielā 1);
- 14.00 Līvānu Centrālajā bibliotēkā (Rīgas ielā 136) Novadnieku salidojumā pulcēsies bijušie līvānieši. Būs tikšanās, atmiņu stāsti, varēs izmantot iespēju doties nelielā ekskursijā pa Līvāniem elektromobilī gida pavadībā. Bibliotēkā būs skatāma fotoizstāde “Līvāni stiklā”, kā arī novadpētniecības materiālu izstāde “Līvāni toreiz un tagad”;
- 15.00 Labdarības bumbu rallijs aicinās vērot bumbiņu ātrpeldēšanu pa Dubnu (pie Tradīciju laukuma);
- 16.00 Līvānos durvis vērs Mūsdienu mākslas galerija ar mākslas performanci gleznotāja Ilgvara Zalāna izpildījumā (Rīgas iela 108a, ieeja no pagalma puses, galerija būs atvērta visa vakara garumā);
- No 17.00 būs skatāma brīvdabas izstāde “90 stāsti Līvāniem”, ko veidojuši Līvānu novada jaunieši (pretī Latgales mākslas un amatniecības centram);
- 18.00 pie Līvānu kultūras centra varēs vērot Nacionālo Bruņoto spēku orķestra defilē un pulcēties svētku gājienam;
- 18.30 sāksies krāšņs svētku gājiens uz tradīciju laukumu, kurā piedalās visi. Noformējums radošs un košs!
- 19.00 Tradīciju laukumā uz lielās skatuves sāksies vakara koncertprogramma ar izcilu mākslinieku piedalīšanos – Intars Busulis, “Carnival Youth”, Jānis Aišpurs no “Sound Poets”, Nacionālā teātra aktieri, dziedātāja Ieva Kerēvica, Abonementa orķestris un MC orķestris.
- No 23.00 (ar atkārtojumiem ik pēc 15 min.) uz Latgales mākslas un amatniecības centra sienām būs skatāma multimediāla skaņas un gaismas izrāde “Līvānu leģenda”
- 24.00 grandioza svētku uguņošana un zaļumballe līdz rītam Tradīciju laukumā.
Tos, kas ieradušies ciemos, aicinām apmeklēt infotelti svētku norises galvenajā ielā (Domes ielā). Infoteltī no 11.00 līdz 20.00 varēs saņemt informāciju, piemēram, kur ieturēt maltīti Līvānos, kā arī uzņemt bezmaksas momentfoto Līvānu pilsētas svētku fotoautomātā. Visi svētku pasākumi ir bez maksas. Pilna svētku programma: www.livani.lv
Avots: Līvānu novada dome
Saskaņā ar ART tīmekļa vietne aglona.lv no 2022. gada 1. janvāra netiks uzturēta!
Ziemassvētku un Jaunā gadabrīvdienās gaidāmas izmaiņas vairāk nekā 400 reģionālo autobusu maršrutu
Vakcinācijas pret Covid-19 autobuss 21. decembrī būs Preiļu novada pagastos
“Stāsts, kas gribēja kļūt par tavu grāmatu”: “Liels un mazs” aicina iepazīties ar 2021. gadā izdotajām bērnu grāmatām video lasījumos
Nolietotu elektropreču bezmaksas utilizācija
© 2022 Aglonas pagasta pārvalde
Sīkdatņu politika Aglonas novada domes mājas lapā Mēs lietojam sīkdatnes (cookies-angļu.val.), lai nodrošinātu Jums labāku lietošanas pieredzi mūsu mājas lapā. Šīs sīkdatnes mēs izmantojam tikai statistikas vākšanas nolūkos, izmantojot Google Analytics; tās tiek glabātas 1 mēnesi.OkPrivātuma paziņojums